PAGE  
NYILVÁNOS


	Sülysáp Város Önkormányzata 

	POLGÁRMESTERÉTŐL 

	

	

	

	E L Ő T E R J E S Z T É S

	Sülysáp Város Önkormányzata Képviselő-testületének

	2023. szeptember 28-án tartandó munkaterv szerinti ülésére

	1. napirendi ponthoz

	

	

	Tárgy:
	Tájékoztató a lejárt határidejű határozatokról és az előző ülés óta történt fontosabb eseményekről

	Készítette:
	Horinka László polgármester / Doma Bernadett testületi ügyintéző

	Jóváhagyta:
	dr. Tóth Krisztina jegyző 

	Véleményezi:
	-

	Döntés módja:
	nyílt szavazás, egyszerű szótöbbség

	Mellékletek:
	Tájékoztató (előterjesztéshez csatolva)


Tisztelt Képviselő-testület!

Az Önkormányzat Szervezeti és Működési Szabályzatáról szóló 16/2019. (XII. 13.) rendelet 21. § (5) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.

…/2023. (IX. 28.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 21. § (5) bekezdése szerint előterjesztett polgármesteri tájékoztatót elfogadja.

Határidő: azonnal

Felelős: polgármester

Sülysáp, 2023. szeptember 21.

Horinka László 

polgármester

TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról

A Képviselő-testület előző munkaterv szerinti ülése óta nem járt le egyetlen határozat végrehajtási határideje sem.

II. Tájékoztató az előző ülés óta történt fontosabb eseményekről
Augusztus 26-án került sor a városnap megrendezésére, amely a terveink szerint zajlott le.
Augusztus végén megkezdődött a járdaépítés a Magdolna utcában, és viszonylag problémamentesen, ütemesen halad.
Szeptember 1-jén a Szent István Általános Iskolában, majd a Sülysápi Móra Ferenc Általános Iskola szőlősnyaralói telephelyén vettem részt a tanévnyitó ünnepségen, alpolgármester úr pedig a Sülysápi Móra Ferenc Általános Iskolában képviselte önkormányzatunkat.
Szeptember elején megkezdődött a régi Úri út felújítása is.
Szeptember 8-án megemlékeztünk a településünket 60 évvel ezelőtt, 1963. szeptember 8-án sújtó tragikus árvízről és az ott elhunyt fiatal katonáról, Bogdán Flóriánról.
Szeptember 12-én részt vettem önkormányzatunk számlavezető bankja, az MBH Bank Önkormányzati pénzügyi akadémia című rendezvényén, ahol az önkormányzati vonatkozású pénzügyi kérdésekről hallgattunk meg előadásokat.
Szeptember 21-én megkezdődött a több mint 146 millió forintnyi önkormányzati forrásból megvalósuló útfejlesztési beruházásunk is. A közbeszerzésen nyertes BITUNOVA Kft. első ütemben a zúzottköves utcákban – Ady Endre utca, Arany János utca, Zrínyi Miklós utca, Állomás utca, Kinizsi Pál utca, Vak Bottyán utca – kezdi meg a kivitelezést, ahol mart aszfalt terítést és bitumenemulziós felületzárást fognak végezni.
Folytatódtak a Sülysápi Csicsergő Óvoda 2. (sápi) tagóvodája udvari épületének felújítási munkálatai; jelenleg a belső burkolási munkák vannak folyamatban.

